ธีระ ธัญไพบูลย์
ธีระ ธัญไพบูลย์ เป็นผู้ประกาศข่าวชาวไทย เกิดเมื่อวันที่ 2 พฤษภาคม พ.ศ. 2514 ที่กรุงเทพมหานคร จบการศึกษาระดับมัธยมศึกษาที่โรงเรียนกรุงเทพคริสเตียนวิทยาลัย และจบการศึกษาระดับปริญญาจากคณะนิเทศศาสตร์ สาขาวิทยุและโทรทัศน์ มหาวิทยาลัยหอการค้าไทย ชีวิตส่วนตัวสมรสแล้ว ภรรยาชื่อ ชื่นกมล มีบุตรชายหนึ่งคนที่คลอดไปเมื่อวันที่ 5 ธันวาคม พ.ศ. 2550 ให้ชื่อว่า ธีร์ โดยย่อมาจากชื่อของตัวเองและมีลูกสาวอีกคนคลอดไปเมื่อวันที่ 11 พฤษภาคม พ.ศ. 2557 ชื่นชอบฟุตบอลทีมลิเวอร์พูล

ธีระเริ่มงานฝ่ายข่าวในตำแหน่งผู้ช่วยผู้ผลิตรายการที่ไทยสกายทีวี ต่อมาเข้าร่วมงานกับเนชั่นทีวี ในตำแหน่งผู้ช่วยโปรดิวเซอร์ในรายการ "เนชั่น นิวส์ทอล์ก" และทำข่าวนอกสถานที่ เช่น ข่าวการเมือง ข่าวอาชญากรรม ต่อมาเป็นที่รู้จักกันมากขึ้นเมื่อได้มาดำเนินรายการ "เก็บตกจากเนชั่น" ช่วงเช้าคู่กับกนก รัตน์วงศ์สกุล แทนที่สรยุทธ สุทัศนะจินดา ที่ลาออกไปอย่างกะทันหันเมื่อเดือนพฤษภาคม พ.ศ. 2546 ปัจจุบันผู้ประกาศข่าว รายการ "เช้าข่าวเข้ม" คู่กับกนก รัตน์วงศ์สกุล ทางช่องเจเคเอ็น 18, "เล่าข่าวข้น" คู่กับกนก รัตน์วงศ์สกุล ทางช่องเจเคเอ็น 18 และ "เสน่ห์ไทย"​ คู่กับ กนก รัตน์วงศ์สกุล, สันติสุข มะโรงศรี ทางช่องเจเคเอ็น 18

ในวันแม่ปี พ.ศ. 2551 ได้รับเลือกเป็นลูกกตัญญแห่งปี

ผลงานข่าวและพิธีกรข่าว

ผลงานข่าวปัจจุบัน 
 ผู้ประกาศข่าวรายการ เช้าข่าวเข้ม ทางช่องเจเคเอ็น 18 คู่กับกนก รัตน์วงศ์สกุล 
 ผู้ประกาศข่าวรายการ เล่าข่าวข้น ทางช่องเจเคเอ็น 18 คู่กับกนก รัตน์วงศ์สกุล
 พิธีกรรายการ Top People บันทึกคนสำคัญ ทางช่องเจเคเอ็น 18
 พิธีกรรายการ เสน่ห์ไทย ทางช่องเจเคเอ็น 18 ร่วมกับกนก รัตน์วงศ์สกุล และสันติสุข มะโรงศรี

ผลงานข่าวในอดีต 
 ผู้ประกาศข่าวรายการ เช้าข่าวข้น คนข่าวเช้า ทางช่อง 9 เอ็มคอตเอชดี
 ผู้ประกาศข่าวรายการ ข่าวข้นคนข่าว ทางช่อง 9 เอ็มคอตเอชดี
 ผู้ประกาศข่าวรายการ เรื่องเด่นเย็นนี้ เสาร์-อาทิตย์ ทางช่อง 3 เอชดี
 พิธีกรรายการ เล่าให้รู้เรื่อง ทางช่องเนชั่นทีวี
 ผู้ประกาศข่าวรายการ เนชั่น คนข่าวเข้ม ทางช่องเนชั่นทีวี
 ผู้ประกาศข่าวรายการ เนชั่น ข่าวข้นกีฬาเข้ม ทางช่องเนชั่นทีวี
 ผู้ประกาศข่าวรายการ ข่าวข้นคนเนชั่น ทางช่องเนชั่นทีวี
 พิธีกรรายการ ข่าวมีระดับ Nation top news ทางช่องเนชั่นทีวี
 พิธีกรรายการ ชั่วโมงสืบสวน ทางช่องเนชั่นทีวี
 ผู้ประกาศข่าวรายการ เรื่องเด่นเย็นนี้ ทางช่อง 3 เอชดี
 ผู้ประกาศข่าวรายการ ช่อง 5 เล่าข่าวข้น ทางช่องททบ.5 เอชดี

แหล่งข้อมูลอื่น 
 เว็บบอร์ดของธีระ ธัญไพบูลย์ ในรายการเรื่องเด่นเย็นนี้ 
 เว็บล็อกส่วนตัวในโอเคเนชั่น

ชาวไทยเชื้อสายจีน
บุคคลจากโรงเรียนกรุงเทพคริสเตียนวิทยาลัย
บุคคลจากคณะนิเทศศาสตร์ มหาวิทยาลัยหอการค้าไทย
บุคคลจากกรุงเทพมหานคร
เครือเนชั่น
พิธีกรชาวไทย
ผู้ประกาศข่าวเนชั่นทีวี
ผู้ประกาศข่าวช่อง 3
ผู้ประกาศข่าวช่อง 9-โมเดิร์นไนน์ทีวี
ผู้ประกาศข่าวช่องท็อปนิวส์
ผู้ประกาศข่าวช่อง 5
นักสื่อสารมวลชนที่เป็นแนวร่วมกปปส.